[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Ein thema ar gyfer gweithgareddau hanner tymor mis Mai yw Teithiau Dylan. Er y treuliodd Dylan lawer o\u2019i fywyd yn byw ac yn ysgrifennu yng Nghymru, teithiodd ar draws y DU ar gyfer perfformio barddoniaeth, darllediadau a digwyddiadau eraill. Treuliodd haf yn Donegal ym 1935 lle bu\u2019n gweithio\u2019n galed ar ei farddoniaeth ac ysgrifennodd yn hiraethlon i\u2019w ffrindiau yn Abertawe fel Dan Jones:"}, {"text_idx": "#000006", "text": "\u2018We must, when our affairs are settled, when our music and poetry are arranged so that we can still live, love, and drink beer, go back to Uplands or Sketty... and found there, for good and for all, a permanent colony; living there until we are old gentlemen, with occasional visits to London or Paris...\u2019"}, {"text_idx": "#000007", "text": "O\u2019r 1940au ymlaen, bu\u2019n teithio\u2019n llawer mwy helaeth. Ym 1946 ymwelodd ef a Caitlin ag Iwerddon gyda\u2019u ffrindiau, Bill a Helen McAlpine. Mae\u2019n debygol y cyfarfu Dylan a Bil fel gwyliwyr ta\u0302n yn Llundain yn ystod y rhyfel, ac o ganol y 1940au, daeth y parau\u2019n ffrindiau da a mwynhau teithio gyda\u2019i gilydd. Dywedodd Dylan fod Bill yn \u2018knows more about my poems than I do and ... reads them, aloud, extremely well.\u2019"}, {"text_idx": "#000008", "text": "Talodd ysgoloriaeth gan y Gymdeithas Awduron ym 1947 i\u2019r teulu ymweld a\u0302\u2019r Eidal, lle roedd Dylan yn cwyno am y gwres ond gwnaeth beth ysgrifennu: \u2018I live on red wine, cheese, asparagus, artichokes, strawberries, etc. The etc. is usually more red wine.\u2019"}, {"text_idx": "#000009", "text": "Ym 1949 mwynhaodd opera a barddoniaeth ym Mhrag fel gwestai i Undeb Ysgrifenwyr Tsiecoslofacia. Roedd taith ymchwil i Bersia ym 1951 yn hynod ddiddorol, ond roedd y tlodi yno\u2019n peri gofid iddo. Talwyd \u00a3250 iddo ysgrifennu sgript ffilm ar gyfer yr Anglo-Iranian Oil Company ym Mhersia \u2013 gofynnodd am \u00a310 yr wythnos i gael ei anfon yn uniongyrchol at Caitlin."}, {"text_idx": "#000010", "text": "Roedd disgwyl mawr am deithiau Dylan i UDA. Ar y tair cyntaf \u2013 ym 1950, 1952 a gwanwyn 1953 \u2013 roedd yn ddibynadwy, yn ddiwyd ac yn llwyddiannus, gan ddenu miloedd o edmygwyr mewn mwy na 60 o sefydliadau. Cyfarfu ag ysgrifenwyr ac artistiaid pwysig, a mawr oedd y parch ato. Roedd yn llawn hwyl ac yn ariannol fuddiol, ond yn waith caled, ac ar y bedwaredd daith yn ystod hydref 1953 y bu farw Dylan."}, {"text_idx": "#000011", "text": "Mae ei waith bellach wedi\u2019i gyfieithu i dros 30 o ieithoedd gwahanol, ac mae pobl o bedwar ban byd yn ymweld ag Abertawe i ddarganfod mwy am \u2018Rimbaud Rhodfa Cwmdoncyn\u2019."}, {"text_idx": "#000012", "text": "Mae llawer mwy o wybodaeth am deithiau Dylan yn ein harddangosfa am ddim \u2018Dwlu ar y Geiriau\u2019, ac ewch i i gael mwy o wybodaeth am ein gweithgareddau hanner tymor."}, {"text_idx": "#000013", "text": "This post is also available in:"}, {"text_idx": "#000016", "text": "Rydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim."}]